**NOVAS PRAZAS EMMA CURSO 2020/2021**

**PREINSCRICIÓN DO 15 AO 23 DE OUTUBRO**

Será requisito indispensable estar empadroado no Concello de Ames.

As solicitudes de preinscrición estarán dispoñibles na web do Concello de Ames: www.concellodeames.gal

 **ENTREGA DA DOCUMENTACIÓN:**

As solicitudes de preinscrición estarán dispoñibles na web do concello de Ames: www.concellodeames.gal e deberán entregarse:

- Pola sede electrónica do concello de Ames.

-Por calquera dos outros medios recollidos no artigo 16.4 da Lei 39/2015. Neste caso para entregar documentación presencialmente nos rexistros municipais haberá que solicitar cita previa:

.[https://sede.concellodeames.gal/](https://sede.concellodeames.gal/GDCarpetaCiudadano/Reservas.do?action=seleccionGrupo)

**Documentación a presentar: deberán entregar os catro impresos cubertos**

* Impreso 1: datos do alumno/a, instrumento e autorización paterna/materna se é menor.
* Impreso 2: marcando aos recadros correspondentes (prezos de matrícula, mensualidades, bonificacións con xustificante)
* Impreso 3; domiciliación bancaria para o pagamento das cotas mensuais.
* Impreso 4: Autorización de imaxe.

**ADXUDICACIÓN DE PRAZAS:**

Farase por sorteo o **MARTES 27 DE OUTUBRO ÁS 10:00 H na casa da** **cultura do Milladoiro**.

**Consideracións para o sorteo:** O sorteo farase tendo en conta a 1ª especialidade solicitada por cada alumno/a. No caso de non obter praza, quedará en lista de reserva da mesma especialidade, con opción á lista de reserva da 2ª especialidade solicitada cando esta se esgote. A orde de instrumentos a sortear tamén será ao azar.

Despois do sorteo, desde a escola poñerémonos en contacto coas persoas que obtiveron praza, para que por orde, no prazo máis breve posible, confirmen o horario da especialidade instrumental /vocal, dentro dos que haxa dispoñibles. Os horarios de Linguaxe musical ou música para adultos, serán os establecidos pola profesor/a.

**FORMALIZACIÓN DA MATRÍCULA:**

Despois do sorteo, darase de prazo **ata o 30 de outubro** para que os alumnos/as que obtiveron praza a confirmen; pagando o importe da matrícula. Para iso recibirán por correo electrónico (ou poderán pasar pola oficina de recadación do Concello de Ames ou pola oficina da escola de música na casa da cultura do Milladoiro) a folla de autoliquidación da taxa da matrícula. **Unha vez pagada, deberán entregar o xustificante do pagamento por correo-e a** esscolademusica@concellodeames.gal

Coas persoas que non obtiveron praza elaborarase unha lista de agarda, só para o curso 2020-2021, para cubrir baixas.

**MATERIAS QUE SE IMPARTEN NA ESCOLA DE MÚSICA DE AMES**.

Clases de Música e Movemento: para nenos/as nenos/as nados no 2014, 2015 e 2016

Especialidade instrumental ou vocal e Linguaxe Musical de 7 anos en diante **(cumpridos no 2020).**

**COMEZO DAS CLASES**: **Está previsto que estes alumnos/as novos comencen a clase a semana do 2 de novembro** As clases impartiranse no Edificio Multiusos de Aldea Nova .Seguirase o calendario escolar, non haberá clases nas vacacións de Nadal, de Entroido e de Semana Santa.

**INFORMACIÓN:**

Casa da cultura do Milladoiro de 9:00 a 14:00

Teléfono 981 535940

escolademusica@concellodeames.gal

**PRAZAS OFERTADAS**

* **MÚSICA E MOVEMENTO** (ano de nacemento 2014) :

 Luns e mércores 16:30-17:30: 6 prazas

* **MÚSICA E MOVEMENTO** (ano de nacemento 2015):

 Luns e mércores 17:30-18:30: 1 praza

* **MÚSICA E MOVEMENTO** (ano de nacemento 2016)

 Luns e mércores 18:30-19:30: 10 prazas

* **BATERÍA / PERCUSIÓN: 4 prazas**
* **GUITARRA/BAIXO: 10 prazas**
* **VIOLÍN / VIOLA: 2 prazas**
* **CANTO MODERNO: 1 prazas**
* **SAXOFÓN: 2 prazas**
* **FRAUTA TRAVESEIRA: 3 prazas**
* **PIANO: Non hai prazas dispoñibles nesta especialidade instrumental. Poderase solicitar para quedar en lista de agarda.**
* **LINGUAXE MUSICAL/MUSICA PARA ADULTOS:** As prazas destas especialidades serán cubertas principalmente con persoas que cursen especialidade instrumental ou vocal. Cando haxa alumnado que solicite só linguaxe musical poderá acceder sempre que queden prazas dispoñibles. Os horarios desta materia os poñerá a profesora tendo en conta a idade e os coñecementos dos alumnos/as.